Bond var først [[urmager]] og forfærdigede 1812 det første [[kronometer]] i Amerika, men blev ved den totale [[solformørkelse]] 1806 draget til [[astronomi]]en og fik de første amerikanske observationer af [[den store komet fra 1811]]. 1840 blev Bond direktør for det allerede 1815 påtænkte, men først nu oprettede [[Harvard College Observatory|observatorium]] ved [[Harvard College]]. I fællesskab med sin søn [[George Phillips Bond]] udførte Bond en række værdifulde, for største delen i Annals of the astronomical Observatory of Harvard College offentliggjorte arbejder som iagttagelse af [[Neptun (planet)|Neptunmånen]] [[Triton (måne)|Triton]], af [[Mars (planet)|Mars]] i dens [[Opposition (astronomi)|opposition]] 1849, af enkelte mærkelige stjerneklynger og stjernetåger, bestemmelse af teleskopiske ækvatorstjerner, udarbejdelse af en dobbeltstjernekatalog, forsøg på at få [[daguerreotypi]]ske billeder af [[Månen]] (1850) og forskellige [[fiksstjerne]]r som [[Vega (stjerne)|Vega]], [[Castor (stjerne)|Castor]] (1845), [[Mizar]] og [[Alcor]] (1857), Iagttagelse af [[Saturn (planet)|Saturnmåner]], hvorunder den 7. [[Hyperion (måne)|Hyperion]] blev fundet 16. september 1848, af [[Saturns ringsystem]], hvorved den indre mørke ring blev opdaget 15. november 1850, af [[Donatis Komet]] og så videre. Af Bonds mange opfindelser fortjener hans [[kronograf]] at nævnes.
Historie Foreninger Organisationer Uddannelsesinstitutioner Universiteter